ગત વર્ષે 8 નવેમ્બરના રોજ નોટબંધી લાગુ કરવા પાછળનું એક મુખ્ય કારણ હતું, પાકિસ્તાન થી આવતા નકલી ચલણી નાણાં પર રોક લગાવવી. પરંતુ વડાપ્રધાન નરેન્દ્ર મોદીનો આ દાવ સફળ થયો લાગતો નથી. પાકિસ્તાનમાં છપાયેલી નકલી 2000ની ચલણી નોટ બાંગ્લાદેશ બોર્ડરથી ભારતમાં આવી રહી છે અને આપણી અર્થવ્યવસ્થાને નબળી પાડી રહી છે. છેલ્લા થોડા સમયમાં બીએસએફ એ કેટલાક લોકોને નકલી ચલણી નોટો સાથે પકડતાં પાકિસ્તાનથી ભારત આવી રહેલી આ નકલી નોટોની વાત સાફ થઇ છે.